 Ugqibe ingane iphila owesifazane othe ngeke akwazi ukondla enye ingane News24Ugqibe ingane iphila owesifazane othe ngeke akwazi ukondla enye inganeMutare Owesifazane waseZimbabwe, owagqiba ingane yakhe iphila, utshele inkantolo ukuthi wenza lokhu ngoba usevele unayo enye ingane enezinyanga ezingu-14 izelwe futhi ubengeke akwazi ukuzondla zombili.UFlorence Chinyamunguri, 23, wamba umgodi ongashoni esifundeni iMarange ngesonto eledlule, wafaka ingane yakhe phakathi wase eyayigqiba ngomhlabathi wabeka utshani ngaphezulu, kusho umbiko weManica Post .Akekho owambona egila lo mkhuba ngoba umyeni nezihlobo babesemsebenzini.Kepha kwathi ngemuva kwehora umelusi wezinkomo wezwa ingane ikhala wase ecela usizo, ngokusho kwaleli phephandaba.Le ngane yashona isendleleni iya esibhedlela.UChinyamunguri wabe eseboshwa wabekwa icala lokubulala usana.OLUNYE UDABA: Akazange atshengise ukuzisola ubaba owabulala usanaEzivikela enkantolo uChinyamunguri utshele inkantolo ukuthi yayingekho enye into angayenza ngaphandle kokubulala usana lwakhe ngoba unenye ingane esencane, ecashunwa yileli phephandaba.Ube esegwetshwa amahora angu-350 enza umsebenzi womphakathi eMarange Clinic.Kwesinye isigameko, owesifazane waseHarare wabekwa icala lokubulala amawele akhe esanda kuwabeletha ngesonto eledlule.Lezi zingane zatholwa wumastende sezishonile, zifakwe ebhakedeni, kusho umbiko weDaily News. 